چین کلوب‌لاری تورکیه میللی‌سی‌نین و "بارسلونا"نین یاریم مودافیچی‌سی آردا توران‌دان ال چکمیرلر. چین‌لی‌لر تجروبه‌لی فوتبولچویا نوبتی دفعه تکلیف گؤندریب‌لر.
بئله کی، چین کلوبو 30 یاش‌لی اویونچویا 4 ایللیک موقاویله و 100 میلیون یورو پول تکلیف ائتدی.
"بارسلونا"نین 2015-جی ایلده "آتلتیکو"دان 41 میلیون یورویا ترانسفر ائتدیگی اولدوز فوتبولچونون ایللیک آیلیغی 8 میلیون یورودور. بو کئچید رئاللاشارسا، آردانین یئنی تیمینده ایللیک قازانجی 25 میلیون یورو اولا‌جاق. آنجاق "بارسلونا" ایله موقاویله‌ده یئر آلان بنده گؤره، اویونچو 125 میلیون یورو موقابیلینده سربست قالا بیلر. چین کلوبونون  رهبرلیگی ده بو رقمی آشاغی سالماق اوچون دانیشیق‌لار آپاریر. چین‌لی‌لر قارشی طرفین طلبی ایله راضی‌لاشسا‌لار، آردا دونیانین ان باها‌لی ترانسفری کیمی تاریخه دوشه‌جک.
قئید ائدک کی، چینده "ترانسفر پنجره‌سی" مارتین 1-ده باغ‌لانا‌جاق.
